**FAU REFERAT 4.OKTOBER 2023.**

|  |
| --- |
| **Tilstede:**Siv V Stousland (8b), Roy Rypdal og Marianne Røst Reilstad (8c), Kristine B Henriksen (8d), Trond Kommedal og Anne Tronslin (8f), Bente H Torsvik (9a), Frode Klungtveit (9b), Solveig K Haaland (vara 9c), Iver T Mathiesen (9d), Solveig M Haaland (9e), Wenche Søllesvik (10b), Kristian Norland (10d), Håvard Stav og Kjersti Bjørnøy (10e), Tone Larsson (10f)**Referent:** Kjersti Bjørnøy |

**Velkommen til FAU møte v/ nestleder Iver** **Tønnesen Mathiesen**.

Dette er første møte ved nytt skoleår. I forkant av møte har 8.klasse hatt planlegging av høstens skoleball.

**Informasjon fra rektor:**

* **Gratis skolemat**- oppstart i høst, og har opplevdes veldig positivt. Det er en god samling for elevene både sosialt, og for et sunt måltid. Elevene spiser godt, og det er god variasjon i brødmåltid og frukt. Elevene er aktivt med å organisere og rydde etter måltid.
* **Mobilfri skole**- Skolen har gjort seg positive erfaringer med mobilfri skole. Det tilbys ulike aktiviteter i friminuttene til elevene, som «just dance», airhockey, bordtennis osv.
* **Tastarustå:** Det er i år 5 klasser på 8.trinn, og 138 nye elever. Totalt er det 389 elever på skolen. Det er et mangfold av elever- positive og kjekke elever. Det er noen elever som utfordrer mer enn andre, og det er samarbeid med ulike instanser for å jobbe forebyggende. Det jobbes tettere med elever i dag enn det som de har gjort tidligere Skolen er opptatt av å bygge gode klassemiljø, inkludere alle og jobbe med tilhørighet. Det er viktig at foreldre er gode rollemodeller, og snakker positivt om hverandre. Samarbeid mellom skole-hjem, hjem-hjem er viktig. Oppfordrer alle foreldre til å være synlige i nærmiljøet. Gå turer, gjerne til skateparken og omegn.
* **Tema vurdering-** formålet med vurdering er å fremme lærelyst og læringsglede. Det er fokus på læringsmetoder og god underveisvurdering.
* **Foreldremøte**- det er gjennomført foreldremøter på alle trinn, med godt oppmøte.
* **Møteplassen-** er åpent to dager i uken i kantina for elevene, her kan de jobbe med skolearbeid. Det er voksne tilstede som kan hjelpe.
* **Hospitering for 10.klasse**- alle 10.klassinger har vært på hospitering på ulike videregående skoler i september.
* **Trygg i vann for 9.klasse**- et kurs for 9.klasse for at de skal bli kjent med det våte element utendørs. Dette skjer i november ved Lundsvågen.
* **Nasjonale prøver og kartlegging** har blitt gjennomført- skolen har ikke fått resultatene enda.
* **Elevundersøkelse-** gjennomføres i høst, og er obligatorisk for 10.klasse
* **Foreldreundersøkelse**- gjelder for 9.klasse.
* **Nye valgfag- Trafikk**- Skolen vil tilby trafikk som valgfag fra neste høst, 2 lærere er sendt på opplæring/kurs.

Friluftsliv er i dag et populært valgfag. Både trafikk og friluftsliv kostbare valgfag for skolen.

* **GSI (Grunnskolens Informasjonssystem) datainnsamling**- gjøres hver høst. GSI er Norges offisielle oversikt over grunnskoleundervisningen i landet, og er den viktigste kilden til grunnskoledata i Norge. Dataene gir viktig informasjon til skoleeiere, statsforvalteren, Utdanningsdirektoratet og Kunnskapsdepartementet.
* **Ståstedsanalyse-** Hvert 4.år gjennomfører skolen en ståstedsanalyse. Ståstedsanalysen for skole er et refleksjons- og prosessverktøy for støtte til kvalitet i skole. Verktøyet gir støtte til å identifisere styrker og utfordringer, reflektere sammen, og å sette mål og tiltak for videre arbeid. Ståstedsanalysen kan brukes i arbeidet med skolebasert vurdering
* **Kurs for ansatte med tema vold og trusler-** alle ansatte ved Tastarustå skole gjennomfører et digitalt kurs om vold og trusler i regi Stavanger kommune. Skolen ser at det er økning, og mer aktiv bruk av avviksportal- «si ifra» (Kommunens avvikssystem)
* **Skolebygg**- Det er skiftet lys på hele skolen til led lys. I løpet av skoleåret skal skolen få nytt ventilasjonsanlegg. Det er noe råte i kledning som skal utbedres. Det skal også komme solskjerming.
* **Ansatte-** Nye lærere og miljøarbeidere tilsatt i løpet av sommeren. Skolen har faste vikarer som benyttes, de lyser ut etter flere vikarer.

**Skolerute 24-25:**

Skoleruten blir behandlet i november i SU. Mye er satt sentralt- eks oppstart skole, planleggingsdager ol. 3 planleggingsdager setter skolene selv.

**Konstituering FAU.**

* Leder- Kristin Henriksen
* Nestleder- Iver Tønnesen Mathiesen
* Sekretær- Bestemmes på neste møte
* Kasserer- Kristian Norland
* 2 representanter til SU (torsdag ettermiddag) Tormod Andreassen og Kristin Henriksen
* 1 representanter til SMU (dagtid/en morgen)- Siv Stousland
* Natteravnskontakt: Siv Stousland

**Skoleball**- det har vært informasjonsmøte i forkant av FAU møte. Dato for årets skoleball er onsdag 7.desember.

**Spond gruppe:**

Forslag om å opprette spondgruppe for FAU. Siv Stousland vil opprette gruppen og være administrator.

**Forening-** For å opprette konto til FAUs arbeid må en starte forening. FAU leder og kasserer tar ansvar for å opprette forening.

**Eventuelt:**

**10.klasse avslutning**- FAU i samarbeid med skole har anbefalt at det ikke blir lagt opp til dyre avslutningstur. Ingen får noe fri fra skole i forbindelse med avslutningstur som de gjorde tidligere.

**Vurdering**- Er nytt og noen foreldre synes det er vanskelig å vite hvordan elevene gjøre det faglig. Rektor oppfordrer foreldrene til å spørre barna, og bruk utviklingssamtalene aktivt. På utviklingssamtalene vil elevene i samarbeid med kontaktlærer legge frem hvordan det går. Lærerne vil veilede barna der de trenger støtte. Tastarustå er en lekseredusert skole. Vurdering og veiledning er nytt for skolen, hver uke har lærerne delingsmøter. Disse møtene mellom lærerne er viktige.

**Natteravner:** Vi har et natteravnstilbud på Tasta, og det er plass til flere medlemmer. Foreldre er en kjempe ressurs for å støtte egne barn og miljøet rundt. Det er satt opp faglige møter for natteravner.. Tasta trenger natteravner som er ute og synlige.

**Neste FAU møte**- 8.november 2023. Siv Stousland kaller inn i Spond. Trond Kommedal skriver referat.